Source: http://cetateanul.ro/fostul-antrenor-al-voleiului-lugojean-favorit-la-titlul-de-campion-national_143483.html
Timestamp: 2017-03-28 19:32:41+00:00

Document:
Fostul antrenor al voleiului lugojean, favorit la titlul de campion naţional | Cetateanul.ro
Fostul antrenor al voleiului lugojean, favorit la titlul de campion naţional
Fost antrenor al echipei de volei CSM Lugoj pentru patru ani la rând, Bogdan Paul, a povestit pentru Cetăţeanul care sunt principalele diferenţe între echipa pe care o conduce acum şi formaţia lugojeană. Bucureşteanul a plecat de la formaţia din oraşul de pe Timiş în urma unor neajunsuri financiare în urma cărora echipa a şi fost dată în judecată de una dintre sportivele lotului.
„Transferurile efectuate au fost în concordanţă cu posibilităţile financiare. Faptul că echipa este într-o pozitie bună în clasament se datorează unei munci bine organizate alături de un grup de sportive foarte unite. Raportat la CSM Lugoj, desigur că lucrurile sunt diferite. CSM Bucureşti este un club mult mai mare şi desigur mult mai bine situat financiar. Echipa pe care o antrenez acum are valoare mai mare faţă de echipele pe care le-am antrenat la Lugoj”, explică Bogdan Paul.
Chiar dacă se află pe prima poziţie la redactarea acestui material, Bogdan Paul spune că nici echipa sa nu este ocolită de problemele financiare. „Tot clubul a trecut printr-o perioadă mai grea, mai ales că suntem în mare măsură susţinuţi de Primăria Capitalei, şi ea greu încercată în ultima perioadă. Avem promisiuni concrete că vom reuşi curând să ajungem la zi cu grila de salarizare”, a mai declarat tehnicianul bucureştean.
CSM Lugoj se confruntă de la începutul de campionat cu probleme serioase în fiecare partidă, lotul având dificultăţi în a se înţelege pe teren şi făcând nenumărate greşeli neforţate, acestea fiind în majoritatea meciurilor principalele „adversare” ale lugojencelor.
„Dacă aş fi la CSM Lugoj, cred că aş face acelaşi lucru pe care l-am făcut şi în trecut, aş încerca să conving autorităţile locale că este necesară o mai mare investiţie pentru a putea să se obţină rezultate mai bune. Altfel, această echipă nu va putea niciodată să îşi depaşească actuala condiţie”, a concluzionat Paul.
CSM Lugoj a disputat şapte partide în turul de campionat, programat să se încheie pe 12 decembrie. Din cele şapte meciuri, Lugojul a adunat 8 puncte, după două partide câştigate şi cinci pierdute.
Articole legate:antrenorCSM LugojnoutatiPAUL BOGDANvolei
CSM Lugoj luptă pentru a treia victorie sâmbătă, pe teren propriu, împotriva echipei Unic Piatra Neamţ
Bătălie fără precedent! CSM Lugoj câștigă în fața formației Unic Piatra Neamț după un meci disputat

References: CSM 
 CSM 
 CSM 

CSM 
 CSM 

CSM 

CSM 
 CSM